אש קודש (מאחז)

אש קודש הוא מאחז בעמק שילה, חלק מיישובי גוש שילה. זהו יישוב קהילתי חקלאי שממוקם בגובה 830 מטר בסמוך לעמק שילה, מוקף בכרמים ובשטחים חקלאיים.

==היסטוריה==
היישוב הוקם בשנת 2001 במסגרת הסכם המאחזים שבעקבותיו פונה היישוב מגבעה סמוכה למיקומו הנוכחי. היישוב הוקם על ידי שלושה בחורים שהתגוררו באוהל, ולאחר חצי שנה הצטרפה ליישוב משפחה ראשונה שהתגוררה אף היא באוהל. ליישוב, שנכלל במסגרת המאחזים המיועדים להסדרה במסגרת ועדת ההסדרה, תוכנית מתאר שהוכנה בשנת 2013 אולם ממתינה מאז לאישור מדיני על מנת לקבל תוקף.

מאז היווסדו התקיימו מספר סבבים של סכסוכים אלימים בין תושבי המאחז לתושבי הכפר הסמוך, קוסרה. כיום גרות באש קודש מעל 100 משפחות, רובן בבתי קבע, ומיעוטן בקראוונים. 

נוף הכרמים ממזרח לאש קודש

== מקור השם ==
בתחילה נקרא המקום גבעה ח', שם שנקבע באופן זמני על שם האופי הטופוגרפי של המקום. חסידי חב"ד שהגיעו ליישוב על מנת להדפיס את ספר התניא וביקשו להדפיס את שם המקום בפתיחה לספר היוו זרז לתושבי היישוב לבחור לו שם חדש באותו היום. השם נקבע על שם ספרו של האדמו"ר מפיאסצנה "אש קודש" שבאותה העת למדו חברי היישוב באופן קבוע. ספר זה הוא אוסף שיחות שנאמרו על ידו בגטו ורשה בשנות מלחמת העולם השנייה, ולאחר הירצחו בידי הנאצים יצאו לאור כספר על ידי תלמידיו. בנוסף נקרא היישוב על שמו של אש קודש גילמור שעבד כמאבטח בסניף הביטוח הלאומי בירושלים ונרצח בפיגוע במהלך האינתיפאדה השנייה.

==אוכלוסייה==
כיום מונה היישוב כ-90 משפחות, וכארבע מאות וחמישים תושבים. לפי אתר המועצה האזורית מטה בנימין, מרבית התושבים הם דתיים לאומיים והקהילה ביישוב דוגלת בעבודה עברית, בגאולת קרקעות ובחיבור מעשי ורוחני לאדמת ארץ ישראל. רבים מתושבי היישוב עוסקים בחקלאות ובנייה ואחרים עוסקים במקצועות חופשיים. סביב היישוב פרוסים מאות דונמים של כרמי גפנים וזיתים המעובדים על ידי חקלאים תושבי המקום. גם בניית הבתים ביישוב נעשית ברובה על ידי עובדי כפיים וקבלנים תושבי היישוב.

==מבני ציבור==
ביישוב בית כנסת, גן שעשועים, פינת חי, משחקייה, ספרייה, מבנה רב-תכליתי, מקווה נשים וגן ילדים רב-גילאי. ילדי היישוב לומדים החל מבית הספר היסודי במוסדות החינוך ביישובי הסביבה הסמוכים שילה, מכמש, עלי ועמיחי. בשנת 2019 נפתח ביישוב סניף של תנועת הנוער בני עקיבא, בשיתוף פעולה בין הנהגת היישוב והתושבים לסניפי בני עקיבא עלי, תקוע ועפרה.

==תיירות==
[[אירוס השומרון פורח באש קודש]]
מטיילים רבים פוקדים את היישוב וסביבתו, חלקם לנים בצימר הנמצא ביישוב או מבקרים בבריכה הנמצאת בסמוך אליו, חלקם מטיילים בבורות המים הרבים הפזורים סביב היישוב,<ref></ref> רוכבים בסינגל האופניים המקיף את גוש שילה<ref></ref> או באים לצפות בפריחת אירוס השומרון הפורח מדי שנה בחודש אפריל.

==גלריית תמונות==
<gallery>
קובץ:צומת הכניסה לאש קודש.jpg|ממוזער|צומת הכניסה ליישוב
קובץ:שלט הכניסה ליישוב.jpg|290 פיקסלים|שלט הכניסה לאש קודש
קובץ:בוסתן היישוב אש קודש.jpg|ממוזער|250 פיקסלים|הבוסתן במרכז היישוב
קובץ:גן שעשועים אש קודש.jpg|ממוזער|250 פיקסלים|גן השעשועים ביישוב
קובץ:בית הכנסת אש קודש.jpg|ממוזער|250 פיקסלים|בית הכנסת ביישוב אש קודש
</gallery>

== ראו גם ==
* שילה
* עמק שילה
* עדי עד
* שבות רחל
* מועצה אזורית מטה בנימין

== קישורים חיצוניים ==

* 
* 
* 
* [https://amudanan.co.il/w/P493234 אש קודש במפה טופוגרפית] - אתר עמוד ענן
* [http://myesha.org.il/?CategoryID=175&ArticleID=89 אש קודש] באתר מועצת יש"ע

== הערות שוליים ==

קטגוריה:מאחזים ביהודה ושומרון
קטגוריה:מועצה אזורית מטה בנימין
קטגוריה:התנחלויות ביהודה ושומרון
קטגוריה:יישובים דתיים ביהודה ושומרון
קטגוריה:ישראל: יישובים הקרויים על שם אישים
קטגוריה:גוש שילה
קטגוריה:יישובים שהוקמו ב-2001
קטגוריה:ישראל: יישובים הקרויים על שם ספרים